ΘΕΜΑ 2 
2.1 Να χαρακτηρίσετε τις προτάσεις που ακολουθούν, γράφοντας δίπλα στο γράμμα που αντιστοιχεί σε κάθε πρόταση τη λέξη Σωστό, αν η πρόταση είναι σωστή ή τη λέξη Λάθος, αν η πρόταση είναι λανθασμένη.
α. Κατά συγκομιδή  με θεριζοαλωνιστική μηχανή, ο σπόρος  του σιταριού πρέπει να έχει υγρασία μικρότερη από 13%.
β. Η συγκομιδή του σιταριού σήμερα γίνεται με θεριζοαλωνιστική μηχανή.
γ. Οι μέσες στρεμματικές αποδόσεις στην καλλιέργεια του σκληρού σιταριού κυμαίνονται στα 800 κιλά/στρ.
δ. Οι αποθηκευτικοί χώροι, όπου θα αποθηκευτεί ο σπόρος του σιταριού μετά τη συγκομιδή, θα πρέπει να είναι καθαροί.
ε. Για τη διατήρηση της ποιότητας των συγκομιζόμενων σπόρων του σιταριού απαιτείται ο χώρος αποθήκευσης να αερίζεται επαρκώς.

2.2 Να επιλέξετε την ορθή απάντηση για τις προτάσεις που ακολουθούν:
2.2.1 Οι ποικιλίες σιταριού διαφέρουν μεταξύ τους τόσο ως προς τα μορφολογικά όσο και ως προς τα φυσιολογικά χαρακτηριστικά τους. Υπάρχουν ποικιλίες που είναι προσαρμοσμένες:
α. Στις προτιμήσεις των καταναλωτών.
β. Στην οικονομική δυνατότητα των παραγωγών. 
γ. Στις εδαφοκλιματικές συνθήκες της κάθε περιοχής. 
δ. Στις καλλιεργητικές φροντίδες που εφαρμόζει ο παραγωγός.

2.2.2 Για την καταπολέμηση των εντόμων εδάφους στην καλλιέργεια του σιταριού συνιστάται:
α. Να μην κάνουμε τίποτα, διότι μολύνεται το περιβάλλον από αγροχημικά.
β. Η αμειψισπορά με ανθεκτικά φυτά όπως είναι η μηδική και η καταπολέμηση με τα κατάλληλα προϊόντα φυτοπροστασίας.
γ. Να ποτίζουμε συνεχώς το έδαφος μέχρι τα έντομα να πνιγούν.
δ. Να μην καλλιεργήσουμε σιτηρά για 5 έτη.

